Re

**Re** var en kommune i Vestfold fylke, med Revetal som sentrum. Re kommune besto av de fem bygdene Vivestad, Undrumsdal, Fon, Våle og Ramnes. Kommunen grenset i nord til Holmestrand, i øst til Horten, i sør til Tønsberg og Sandefjord, og i vest til Sandefjord og Larvik.

Re kommune ble opprettet i 2002, men ble 1. januar 2020 slått sammen med Tønsberg til Tønsberg kommune. Grunnkretsen Mulvika ble samtidig overført til den nye kommunen som ble dannet da Holmestrand ble slått sammen med Sande. Kommunen hadde da kun hatt én ordfører.

## Historie
Re kommune ble opprettet 1. januar 2002 da de to kommunene Våle og Ramnes slo seg sammen. Re var det best kjente stedsnavnet i den nye kommunen, derfor ble Re valgt som kommunenavn. 

Slagene på Re i 1163 og 1177 omtales i Snorre Sturlasons *[[Heimskringla]]*. Den avslutter med en skildring av slaget på Re mellom kong Magnus Erlingson og birkebeinerkongen Øystein Øysteinson. Området slaget stod på, antas å ligge mellom kirken og prestegården i Ramnes. Nøyaktig hvor i Ramnes kampene skal ha foregått, har imidlertid lenge vært uklart, men arkeologiske funn gjort av Kjersti Jacobsen i 2010-2013 på et jorde på gården Søndre Linnestad tyder på at slaget på Re i 1163 har foregått et sted nærmere Linnestad øst for Ramnes kirke.


Magnus Erlingssons saga-Slaget paa Re-Werenskiold.jpg|Slaget på Re i 1163 tegnet av Erik Werenskiold til 1899-utgaven av *[[Heimskringla]]*. Det andre slaget samme sted foregikk i 1177 mellom Magnus Erlingssons kongedømme og Øystein Møyla som tronpretendent for birkebeinerne. De kongelige styrkene seiret.
Ramnes kirke 2016-12-23 Slagene paa Re informasjonstavler Norway.jpg|Utenfor Ramnes kirke står to informasjonstavler om slagene på Re i 1163 og 1177, som begge trolig foregikk på jordene bak kirken.


## Politikk
### Kommunestyrevalget 2015

## Samfunn

Gratisavisen *[[ReAvisa]]* ble etablert i 2008.

I tillegg til Re videregående skole og Revetal ungdomsskole hadde kommunen fire offentlige barneskoler fordelt på seks skolekretser: Kirkevoll, Røråstoppen, Ramnes og Solerød skoler. Fon skole ble nedlagt sommeren 2009. Elever fra Vivestad skolekrets gikk på skole i nabokommunen Sandefjord fram til 31. desember 2019. I dag er Vivestad en del av Ramnes skolekrets, og elevene går på Ramnes skole. Den private grunnskolen Bjerkely skole drives av Det evangelisk-lutherske kirkesamfunn.

## Grender og byggefelt
* Bergsåsen
* Brekkeåsen
* Brår
* Døvik
* Fon
* Gretteåsen
* Kirkevoll
* Linnestad
* Revetal
* Rødsåsen
* Rånerudåsen
* Solbyfeltet
* Svinevoll
* Sørby
* Søbyåsen
* Valleåsen
* Vivestad
* Skjeggestadåsen

## Kirker
I Re er det tre middelalderkirker av stein. De ble bygd i romansk stil (rundbuestil) på 1100-tallet.

A-01669b Ramnes Kirke.jpg|Ramnes kirke i Ramnes er trolig fra 1100-tallet, med våpenhus og tårn fra 1600-tallet.
Re Fon krk.jpg|Fon kirke i Fon ble bygd på 1100 -tallet. Den ble restaurert i 1916. 
VåleKirke20080101-1.jpg|Våle kirke i Våle ble trolig bygd 1190.
UndrumsdalKirke2.JPG|Undrumsdal kirke er en trekirke i Undrumsdal i Våle som ble bygd 1882.
Vivestad kirke.jpg|Vivestad kirke er en trekirke i Vivestad som ble bygd 1914. 


## Tusenårssted
Kommunen ble dannet av de tidligere Våle og Ramnes kommuner, og har to tusenårssteder. 
nå Vestfold og Telemark, 
I gamle Ramnes kommune er Mølledammen og områdene omkring tusenårssted. Området er under regulering. Kulturtjenesten vil i løpet av våren 2006 sette opp to minnetavler over slaget på Re ved kirken. De er tenkt å inngå i tusenårsstedet ved Mølledammen og kan eventuelt flyttes dit senere.

Gamle Våle kommunes tusenårssted er Våle prestegård.

## Se også
* Grunnkretser i Re kommune
* Våle

## Referanser


## Eksterne lenker
* Re kommune - Store norske leksikon
* Historiske arkiver etter Re kommune kommune på Arkivportalen